##  Projektas

### KAIŠIADORIŲ RAJONO SAVIVALDYBĖS TARYBA

**SPRENDIMAS**

**DĖL VALSTYBĖS TURTO PERĖMIMO KAIŠIADORIŲ RAJONO SAVIVALDYBĖS NUOSAVYBĖN**

2023 m. birželio 29 d. Nr.

# Kaišiadorys

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktu, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu ir 4 straipsnio 1 dalimi, Kaišiadorių rajono savivaldybės vietinės reikšmės kelių (gatvių) sąrašu, patvirtintu Kaišiadorių rajono savivaldybės tarybos 2016 m. birželio 30 d. sprendimu Nr. V17-221 „Dėl Kaišiadorių rajono savivaldybės vietinės reikšmės kelių (gatvių) sąrašo patvirtinimo“, Kaišiadorių rajono savivaldybės taryba n u s p r e n d ž i a:

Perimti Kaišiadorių rajono savivaldybės nuosavybėn Kaišiadorių rajono savivaldybės apskaitoje registruotą ir faktiškai valdomą valstybės turtą, nurodytą priede.

Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą teikia

Savivaldybės meras Šarūnas Čėsna

Rengėja

Birutė Mikalauskienė

2023-05-08

Ligita Pūrienė Asta Masaitienė Lina Juodienė

 Tomas Vaicekauskas

Kaišiadorių rajono savivaldybės tarybos

 2023 m. birželio 29 d. sprendimo Nr. V17E-

 priedas

**KAIŠIADORIŲ RAJONO SAVIVALDYBĖS APSKAITOJE REGISTRUOTO IR FAKTIŠKAI VALDOMO VALSTYBĖS TURTO SĄRAŠAS**

|  |  |  |  |  |  |
| --- | --- | --- | --- | --- | --- |
| **Eil. nr.** | **Objekto pavadinimas ir adresas** | **Įsigijimo vertė (Eur)** | **Unikalus Nr.** | **Bendras ilgis (km)** | **Registro Nr., kadastro duomenų nustatymo data** |
| 1. | Pravažiavimas nuo Basanavičiaus g. 1 iki Gedimino g.119, Kaišiadorių m., Kaišiadorių r. sav. | 31200,00 | 4400-6094-1824 | 0,181 | Nr. 44/32090812023-03-29 |
| 2. | Pravažiavimas nuo Gedimino g. 99 iki Gedimino g. 131, Kaišiadorių m., Kaišiadorių r. sav. | 53900,00 | 4400-6094-2198 | 0,472 | Nr. 44/32098602023-03-29 |
| 3. | Pravažiavimas nuo Gedimino g. 109 iki Gedimino g. 137, Kaišiadorių m., Kaišiadorių r. sav. | 44100,00 | 4400-6095-3280 | 0,347 | Nr. 44/32094492023-03-28 |
| 4. | Pravažiavimas nuo Gedimino gatvės iki Gedimino g. 137, Kaišiadorių m., Kaišiadorių r. sav. | 7080,00 | 4400-6094-2232 | 0,106 | Nr. 44/32098622023-03-29 |
| 5. | Pravažiavimas nuo V.Ruokio gatvės iki Gedimino g. 82, Kaišiadorių m., Kaišiadorių r. sav. | 28000,00 | 4400-6096-3699 | 0,138 | Nr. 44/32101772023-03-29 |
| 6. | Pravažiavimas nuo Paukštininkų gatvės ties Gedimino g. 88 iki V.Ruokio g. 3,5, Kaišiadorių m., Kaišiadorių r. sav. | 7470,00 | 4400-6095-9697 | 0,092 | Nr. 44/32095152023-03-29 |
| 7. | Pravažiavimas nuo Girelės g. 47 ties Girelės g. 45, 55A, 43 iki Maironio g. 54, 56, Kaišiadorių m., Kaišiadorių r. sav. | 51000,00 | 4400-6096-2190 | 0,339 | Nr. 44/32100692023-03-29 |
| 8. | Pravažiavimas nuo Maironio g. iki Maironio g. 40B ir 42B, Kaišiadorių m., Kaišiadorių r. sav. | 6260,00 | 4400-6096-7099 | 0,097 | Nr. 44/32104622023-03-29 |
| 9. | Pravažiavimas nuo Gedimino g. 99B iki Gedimino g. 89A, Kaišiadorių m., Kaišiadorių r. sav. | 20600,00 | 4400-6096-6969 | 0,115 | Nr. 44/32104572023-03-29 |
| 10. | Aronijų g. Žiežmarių m., Kaišiadorių r. sav. | 25800,00 | 4400-3219-5418 | 0,891 | Nr. 44/17707032023-03-28 |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SPRENDIMO „DĖL VALSTYBĖS TURTO PERĖMIMO KAIŠIADORIŲ RAJONO SAVIVALDYBĖS NUOSAVYBĖN“ PROJEKTO**

**AIŠKINAMASIS RAŠTAS**

 2023 m. gegužės 8 d.

 Kaišiadorys

1. **PROJEKTO TIKSLAI IR UŽDAVINIAI**

 Pagal Lietuvos Respublikos valstybės turto perdavimo savivaldybių nuosavybėn įstatymą savivaldybių nuosavybėn perimamą turtą savivaldybės perima savivaldybės tarybos sprendimu. Savivaldybės tarybų sprendimų projektai dėl savivaldybių nuosavybėn perimamo turto ne vėliau kaip prieš vieną mėnesį iki jų svarstymo savivaldybės tarybos posėdyje paskelbiami viešai savivaldybės interneto svetainėje. Šiuo sprendimo projektu siekiama įteisinti faktiškai valdomus Kaišiadorių rajono savivaldybės kelius, kurie yra įtraukti į Kaišiadorių rajono savivaldybės vietinės reikšmės kelių (gatvių) sąrašą, patvirtintą Kaišiadorių rajono savivaldybės tarybos 2016 m. birželio 30 d. sprendimu Nr. V17-221.

1. **LĖŠŲ POREIKIS IR** **ŠALTINIAI**

 Lėšų poreikio nėra.

**3. SIŪLOMOS TEISINIO REGULIAVIMO NUOSTATOS, LAUKIAMI REZULTATAI**

 Priimtas Savivaldybės tarybos sprendimas perimti savivaldybės nuosavybėn turtą yra teisinis pagrindas teisės aktų nustatyta tvarka Nekilnojamojo turto registre registruoti savivaldybių nuosavybės teises į pagal šį įstatymą jų nuosavybėn priskirtą valstybės nekilnojamąjį turtą.

**4. KITI SPRENDIMUI PRIIMTI REIKALINGI PAGRINDIMAI, SKAIČIAVIMAI AR PAAIŠKINIMAI**

---------

Turto valdymo skyriaus vyresnioji specialistė Birutė Mikalauskienė